વાજપેયીજીની અંતિમ યાત્રા ભાજપના મુખ્યાલયથી દીનદયાલ ઉપાધ્યાય માર્ગ થીને આઈટીઓ અને ત્યાંતી રાજઘાટપર આવેલા રાષ્ટ્રીય સ્મૃતિ સ્થળ પર પહોંચશે. ભાજપ મુખ્યાલયથી અહીંનું અંતર અંદાજે પાંચ કિમી સુધીનું છે. બપોરે 4 વાગે અટલજીના અંતિમ સંસ્કાર કરવામાં આવશે. તેમના નિધન પર સાત દિવસનો રાષ્ટ્રીય શોક જાહેર કરવામાં આવ્યો છે. શુક્રવારે દેશના 12 રાજ્યોમાં રાજકીય શોક અને અવકાશની જાહેરાત કરવામાં આવી છે. તેમાં દિલ્હી, ઉત્તર પ્રદેશ, ગુજરાત, મધ્ય પ્રદેશ, ઓરિસ્સા, પંજાબ, બિહાર, ઝારખંડ, હરિયાણા, તેલંગાણા,તમિલનાડુ અને કર્ણાટક રાજ્ય સામેલ છે. આ રાજ્યોમાં સરકારી કાર્યાલય, સ્કૂલો અને કોલેજોમાં રજા રાખવામાં આવી છે. દિલ્હીમાં વેપારીઓએ પણ બજાર બંધ રાખવાનો નિર્ણય કર્યો છે. અટલજીએ ગુરુવારે સાંજે 5.05 વાગે એઈમ્સમાં અંતિમ શ્વાસ લીધા હતા. તેઓ નવ વર્ષથી બીરમા હતા અને 67 દિવસથી એઈમ્સમાં ભરતી હતા.